Public procurement notice: Contract Notice
Published: 2021-12-10
Buyer: Székesfehérvár Megyei Jogú Város Önkormányzata
Country: HU
Contract type: Services
Procedure: Open procedure
CPV classification: 90400000 | 90410000 | 90420000 | 90430000 | 90440000
Submission deadline: 2022-01-12
Award criteria: Lowest price
EU fund: ESF

Technical requirements: Székesfehérvár közigazgatási területén a települési folyékony hulladék ingatlantulajdonosoktól történő begyűjtése, elszállítása és elhelyezése 2021-2024
Székesfehérvár közigazgatási területén a települési folyékony hulladék ingatlantulajdonosoktól történő begyűjtése, elszállítása és elhelyezése közszolgáltatási szerződés keretében.
Székesfehérvár Megyei Jogú Város a Dunántúlon a Közép-Dunántúli régió központja, Fejér megye és a Székesfehérvári Járás székhelye, Magyarország kilencedik legnépesebb városa. Gazdasági szempontból Magyarország egyik legfejlettebb nagyvárosa.
Fehérvárnak nyolc irányba van vasúti kapcsolata, öt vasúti fővonal érinti. A helyi közösségi közlekedés lefedi az összes főbb útvonalat, kiszolgálva a város ipari parkjait is. A várost érinti az M7-es autópálya és a 7-es főút (Budapest ill. a Balaton irányába), valamint a 8-as Veszprém, Körmenden át Graz irányába, a 81-es főút Győr felé, a 62-es főút Dunaújváros felé és a 63-as főút Szekszárd irányába.
Székesfehérvár közigazgatási területén belül a közüzemi csatornahálózatba vagy más módon befogadóba vagy szennyvíztisztítóba nem vezetett települési folyékony hulladék ingatlantulajdonosoktól történő begyűjtése, elszállítása és ártalommentes elhelyezése közszolgáltatás végzésére Székesfehérvár Megyei Jogú Város Önkormányzata 3 (három) éves időtartamra szerződést kíván kötni.
- A nem természetes személy ingatlantulajdonos háztartási folyékonyhulladék szállítással érintettek száma: 55 db
- Természetes személy ingatlantulajdonos háztartási folyékonyhulladék szállítással érintett háztartások száma: 165 db
- A folyékony hulladék várható mennyisége: 7 650 m3/év (nem természetes személy esetén: 5 707 m3/év; természetes személy esetén: 1 943 m3/év).
A várható elszállítandó szennyvíz mennyisége ezzel megegyezik. Ajánlattevő a csökkenő kapacitásból adódó esetleges kártérítési, vagy elmaradt haszon megtérítése iránti igényt nem érvényesíthet.
A közszolgáltatás körébe tartozó folyékony hulladék ártalmatlanításának és elhelyezésének kizárólagos helye: Fejér Megyei Önkormányzatok Víz- és Csatornamű Részvénytársasága (8000 Székesfehérvár, Királysor 3-15.) által 8000 Székesfehérvár, Bakony u. 10. szám alatt üzemeltetett központi szennyvíztisztító telep, melynek befogadó kapacitása maximum 400 m³/nap. A szennyvíztisztító telep bebocsátási pontokkal nem rendelkezik. A vízjogi engedély alaphatározatának száma: 21329-2/1998. A nem közművel összegyűjtött szennyvíz fogadó kapacitást módosító határozat száma: 8150/2012. és a 35700/4772-4/2017. A vízjogi üzemeltetési engedély hatálya: 2026. május 31. A szennyvíztisztító telep üzemeltetője: Fejér Megyei Önkormányzatok Víz- és Csatornamű Részvénytársasága (8000 Székesfehérvár, Királysor 3-15.) Szennyvíztisztító telep állapota: Üzemképes állapotú, megfelelő karbantartottságú tisztítótelep, különálló folyékony hulladék befogadó állomással.
A közszolgáltatás megkezdésének tervezett időpontja: a szerződés az aláírását követő hónap 1. napja, tervezetten 2022. február hó 03. napja.
Ajánlatkérő az eljárás eredményét 2022. január 21. napját megelőzően kívánja kihirdetni (indikatív befejezési időpont).
A hirdetmény II.2.4) pontjában foglaltak alapján megjelölt 7 650 m3/év folyékony hulladék várható mennyiségén felül - a fogyasztói szokások folyamatos változása okán - opciókénti + (plusz) 40%/év mennyiségű folyékony hulladék ingatlantulajdonosoktól történő begyűjtésére, elszállítására és elhelyezésére kíván közszolgáltatási szerződést kötni.
Az évenkénti opció lehívására a szerződéskötéstől számított 36 hónapon belül kerülhet sor, a nyertes ajánlattevő által az ajánlatában megadott egységáron.
Amennyiben a szerződés aláírására 2022. február 02. napjáig nem kerül sor, úgy a szerződés aláírását követő hónap 1. napjától számított 3 évre (36 hónapra) kíván Ajánlatkérő szerződést kötni.

Eligibility requirements: Az eljárásban nem lehet ajánlattevő, alvállalkozó, és nem vehet részt alkalmasság igazolásában olyan gazdasági szereplő, akivel szemben a Kbt. 62. § (1)-(2) bekezdéseiben foglalt kizáró okok bármelyike fennáll. Az ajánlatkérő felhívja Ajánlattevők figyelmét a Kbt. 64. § (1) és (2) bekezdése szerinti öntisztázás lehetőségére. Igazolási mód: Az ajánlattevőnek a kizáró okok fenn nem állását a 321/2015.(X.30.) Korm. rendelet 1. § (1)-(5) és (7) bekezdése, 2.§ (1) és (4) bekezdése, 3.§, 4.§ (1)-(1a)-(1b), (3)-(4) bekezdése, 6-8. §-ai és 10. §-a, valamint a 12-16.§ és 18.§-ai szerint kell igazolnia, ennek során: - a 321/2015.(X.30.) Korm. rendelet 1. § (1) bekezdése alapján valamennyi ajánlattevőnek az ajánlatában ajánlatának benyújtásakor a 321/2015.(X.30.) Korm. rendelet II. Fejezetének megfelelően, az egységes európai közbeszerzési dokumentum benyújtásával kell előzetesen igazolnia, hogy nem tartozik az előírt kizáró okok hatálya alá, - majd a Kbt. 69. § (4) bekezdése szerinti vizsgálat során - az ajánlatkérő felhívására - az ajánlattevőnek a kizáró okok fenn nem állásáról a 321/2015.(X.30.) Korm.rendelet 8. §-a és 10. §-a szerint kell nyilatkozatokat, illetve igazolásokat benyújtania. Ajánlatkérő felhívja Ajánlattevők figyelmét a Kbt. 69. § (5)-(7) és (9)-(11), (11a), (13)-(14) bekezdésében. Az egységes európai közbeszerzési dokumentumo(ka)t a 321/2015.(X.30.) Korm. rendelet 3-7. §-ai szerint kitöltve, az EKR rendszerben kell csatolni az ajánlathoz. Közös ajánlattétel esetén a közös ajánlattevők képviseletében a nyilatkozatot az ajánlatot benyújtó gazdasági szereplő teszi meg a 321/2015. (X.30.) Korm. rendelet 3. § (5) bek. alapján. A Kbt. 67. § (4) bekezdése alapján minden ajánlattevőnek nyilatkoznia kell az ajánlatában, hogy a szerződés teljesítéséhez nem vesz igénybe a Kbt. 62. § (1) és (2) bekezdése szerinti kizáró okok hatálya aláeső alvállalkozót. Ajánlattevőnek az ajánlatában nyilatkoznia kell arról is, hogy tekintetében van-e folyamatban változásbejegyzési eljárás. Folyamatban lévő változásbejegyzési eljárás esetében az ajánlattevő köteles csatolni a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást [321/2015.(X.30.) Korm. rendelet 13. §]. A folyamatban lévő változásbejegyzési eljárásról nemleges tartalommal is nyilatkozni szükséges. A kizáró okokra vonatkozóan a közbeszerzés megkezdését megelőzően kiállított igazolások is benyújthatóak (felhasználhatóak) mindaddig, ameddig az igazolásokban foglalt tény, illetve adat tartalma valós [321/2015.(X.30.) Korm. rendelet 1. § (7) bekezdés].